《别房仲洎囧伯逸季》
明代·胡应麟

尊酒淋漓醉复歌，紫箫红烛夜如何。犹嫌十日平原少，未信千秋碣石多。

狼藉杯盘沾重露，纵横舟楫漾明河。惟应伯季吴阊远，怅绝河桥一旆过。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。